
ΕΦΗΜΕΡΙί ΤΗΣ ΚΥΒΕΡΝΗΐΕΠΐ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

18 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

62 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση της πολεοδομικής μελέτης των περιοχών Ζευγάρια - 
Τσιφλικόπουλο - Δροσιά - Πεντέλη του δήμου Ιωαννΐνων και 


της κοινότητας Σταυρακίου του νομού Ιωαννΐνων. 1 

Έγκριση πολεοδομικής μελέτης της περιοχής «Άγιος Νικόλαος» 
(Κάντζα) της κοινότητας Παλλήνης (Αττικής) και τροποποίηση 
ρυμοτομικού σχεδίου σε συνεχόμενα τμήματα της ίδιας περιο¬ 
χής . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση της πολεοδομικής μελέτης των περιοχών Ζευγάρια - Τσιφλι¬ 
κόπουλο - Δροσιά - Πεντέλη του δήμου Ιωαννΐνων και της κοινό¬ 
τητας Σταυρακίου του νομού Ιωαννΐνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη 

1. Τις διατάξεις του ν. 1337/1983 (ΦΕΚ33/Α), όπως τροποποι¬ 
ήθηκε με το ν. 1512/1985 (ΦΕΚ 4/Α) και ειδικότερα τα άρθρα 6 
(παρ.1, 4, 5 και 6),7 (παρ. 1, 2, 4 και παρ. 5), 13 και 43 (παρ. 10). 

2. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

3. Τις διατάξεις του ν.δ/τος της 17.7.1923, όπως μεταγενέστερα 1 
τροποποιήθηκαν και συμπληρώθηκαν και ειδικότερα το άρθρο 3. 

4. Την υπ’ αριθ. 82009/3447/1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρισμός 
ως πυκνοδομημένων των περιοχών Ζευγάρια -Τσιφλικόπουλο -Πε¬ 
ντέλη -Δροσιά του δήμου Ιωαννΐνων και της κοινότητας Σταυρακίου 
(ν. Ιωαννΐνων). 

5. Την υπ’ αριθ. 2638/153/28.1.85 απόφαση του Υπουργού 
Χωροταξίας, Οικισμού και Περιβάλλοντος (ΦΕΚ 13Δ/6.2.85) όπως 
συμπληρώθηκε με την υπ’ αριθ. 71413/2938/11.10.85 απόφαση 
του Υπουργού Περιβάλλοντος, Χωροταξίας και Δημοσίων Έργων 
(ΦΕΚ 821/Δ/31.12.85). 

6. Τις υπ’ αριθ. 222/83, 121/85 και 194/85 γνωμοδοτήσεις 
του Δημοτικού Συμβουλίου Ιωαννΐνων και τις υ^’ αριθ. 37/85 και 
38/85 γνωμοδοτήσεις του Κοινοτικού Συμβουλίου Σταυρακίου. 

7. Την υπ’ αριθ. 27/4.11.85 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος του νομού Ιωαννΐνων. 


8. Την υπ’ αριθ. 1021/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των περιοχών Τσιφλικόπουλου 
και Πεντέλης της κοινότητας Σταυρακίου και Ζευγαριών και Δροσιάς 
του δήμου Ιωαννΐνων του νομού Ιωαννΐνων που τμήμα τους έχει 
χαρακτηρισθεί ως πυκνοδομημένο με την υπ’ αριθ. 82009/3447/ 
1985 απόφαση του Υπουργού Περιβάλλοντος, Χωροταξίας και Δη¬ 
μοσίων Έργων «Χαρακτηρισμός ως πυκνοδομημένων των περιοχών 
Ζευγάρια -Τσιφλικόπουλο -Πεντέλη -Δροσιά του δήμου Ιωαννΐνων και 
της κοινότητας Σταυρακίου (νομού Ιωαννΐνων)» και που περιλαμβάνο¬ 
νται οικισμοί υφιστάμενοι προ τού έτους 1923 με τον καθορισμό οικο¬ 
δομήσιμων χώρων, οδών, πεζοδρόμων, κοινοχρήστων χώρων, χώ¬ 
ρων αθλητικών εγκαταστάσεων (πυρήνας Α - Πυρήνας Β), χώρου 
εκκλησίας, χώρων νηπιαγωγείου, χώρων δημοτικού σχολείου, χώ¬ 
ρων παιδικού σταθμού, χώρου πολιτιστικών χρήσεων, χώρου κέντρου 
επαγγελματικής αποκατάστασης αναπήρων και σπαστικών παιδιών 
και χώρου Γυμνασίου - Λυκείου, όπως οι παραπάνω ρυθμίσεις φαίνο¬ 
νται στα έξι (6) σχετικά πρωτότυπα διαγράμματα σε κλίμακα 1:1000 
που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 719/1986 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2. 

Το πυκνοδομημένο τμήμα της περιοχής Τσιφλικόπουλο -Ζευγάρια 
της κοινότητας Σταυρακίου και δήμου Ιωαννΐνων αντίστοιχα, που 
είναι οικισμοί προϋφιστάμενοι του έτους 1923 και των οποίων το 
πολεοδομικό σχέδιο εγκρίνεται με το άρθρο I του παρόντος υπάγεται 
στις διατάξεις του άρθρου 13 του ν. 1337/1983. 

Άρθρο 3. 

Εγκρίνεται ο πολεοδομικύς κανονισμός των περιοχών Ζευγάρια 
-Τσιφλικόπουλο -Πεντέλη -Λροσιά του δήμου Ιωαννΐνων και της κοι¬ 
νότητας Σταυρακίου (ν. Ιωαννΐνων) της οποίας το πολεοδομικό σχέδιο 
εγκρίνεται με το άρθρο 1 του παρόντος, όπως στα επόμενα άρθρα. 

Άρθρο 4. 

Στην πρόσοψη των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο επιβάλλε¬ 
ται προκήπιο πλάτους δυόμισι (2,50), τεσσάρων (4), πέντε (5) και 
δέκα (10) μέτρων, όπως φαίνεται στα ίδια ως άνω διαγράμματα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΤΕΤΑΡΤΟΝ) 


Άρθρο 5. 

1. Στους οικοδομήσιμους χώρους «ου φαίνονται στα διαγράμματα 

με στοιχείο Ο.Τ., επιτρέπεται η ανέγερση κτιρίων για χρήση αμιγούς 
κατοικίας, όπως προσδιορίζεται στο άρθρο 4 παρ. 1 και 2 του υπ 
αριθ. 81/1980 π.δ/τος (ΦΕΚ 27/Α). . ' >- 

2. Στους οικοδομήσιμους χώρους που φαίνονται στα διαγράμματα 
με πορτοκαλί διαγράμμιση και με στοιχείο Ο.Τ.Κ. επιτρέπεται η ανέ¬ 
γερση κτιρίων για χρήση γενικής κατοικίας όπως προσδιορίζεται στο 
άρθρο 5 παρ. 1 του υπ’ αριθ. 81/1980 π.δ/τος (ΦΕΚ 27/Α). 

“Άρθρο 6. '■ I , · 

Α. Τα ελάχιστα όρια εμβαδού και διαστάσεων καθώς και οι λοιποί 
όροι και περιορισμοί δόμησης καθορίζονται κατά τομείς 1, II και III 
ως εξής: ■ ' , 

Τομέας I. -, V '··'·· 

1. Οικοδομικό σύστημα: των πτερύγων. 

2. Ελάχιστο πρόσωπό: είκοσι (20) μέτρα. 

Ελάχιστο βάθος: είκοσι πέντε (25) μέτρα: 

Ελάχιστο εμβαδόν: εξακόσια (600) τ.μ. 

, 3. Κατά παρέκκλιση, της προηγούμενης παραγράφου θεωρούνται 

άρτια και οικοδομήσιμα τα οικόπεδα εφόσον: 
α) Κατά τη δημοσίευση του παρόντος έχουν: 

: Ελάχιστο πρόσωπο: δεκαπέντε (15) μέτρα. 

Ελάχιστο βάθος: είκοσι (20) μέτρα. 

Ελάχιστο εμβαδόν: τετρακόσια (400) τ.μ. 

β) Δημιουργούνται μετά την οριστική πράξη εφαρμογής της πολεο- 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του ν. 1337/1983 και έχουν τα ως άνω κατά παρέκκλιση 
ελάχιστα όρια εμβαδού καΓ διαστάσεων. 

4. Μέγιστο ποσοστό κάλυψης: τριάντα τοις εκατό (30%) της επι¬ 
φάνειας του οικοπέδου.' 

5. Συύίέλεστής δόμησής: 0,4. 1 

6. Μέγιστος επιτρεπόμενος αριθμός ορόφων δύο (2) με μέγιστο 

ύψος των κτιρίων έπτάμισι (7,50) μέτρα., . .... 

7. Επιβάλλεται· υποχρεωτικά πάνω από το μέγιστο ύψος των κτι¬ 
ρίων η κατασκευή στέγης με μέγιστη κλίσή πενήντα τοις εκατό 
(50%) και μέγιστο ύψος δύο μέτρα και εβδομήντα εκατοστά (2,70). 

Τομέας Π. . . ··: 

1. Οικοδομικό σύστημα: των πτερύγων. _ , Χ . 

2. Ελάχιστο πρόσωπο: δεκαπέντε (15) μέτρα. 

Ελάχιστο βάθοςι'είκοσι (20) μέτρα. 

Ελάχιστο εμβαδόν: τετρακόσια (400) τ.μ. _ 

3’. Κατά παρέκκλιση της' προηγούμενης παραγράφου θεωρούνται 

άρτια και οικοδομήσιμα τα οικόπεδα εφόσον: ν .. ·;,·.» 

'α) Κατά τή' δημοσίευση του παρόντος έχουν: . , 

Ελάχιστο πρόσωπό: δώδεκα (12) μέτρα. 

Ελάχιστο βάθος: δεκαέξι (16) μέτρα. 

Ελάχιστο εμβαδόν: διακόσια πενήντα (250) τ.μ. 
β) Αημιουργούνται μετά την οριστική πράξη εφαρμογής της πολεο- 
' δομικής μελέτης και προέρχονται από τις εισφορές σε γη σύμφωνα με 
το άρθρο 8 του ν. 1337/1983 και έχουν τα ως άνω κατά παρέκκλιση 

ελάχιστα όρια εμβαδού καί διαστάσεων. 

4. Μέγιστο ποσοστό κάλυψής σαράντα τοις εκατό (40%) της επι¬ 
φάνειας ιού οικοπέδου.,. , .· · 

5. Συντελεστής δόμησής: 0,6. 

6. Μέγιστος επιτρεπόμενος αριθμός ορόφων δύο (2) με μέγιστο 
ύψος των κτιρίων έπτάμισι (7,50) μέτρα. 


7. Επιβάλλεται υποχρεωτικά πάνω από το μέγιστο ύψος των κτι¬ 
ρίων η κατασκευή στέγης με μέγιστη κλίση πενήντα τοις εκατό 
(50%) και μέγιστο ύψος δύο μέτρα και εβδομήντα εκατοστά (2,70). 
Τομέας 111. 

1. Οικοδομικό σύστημα: των πτερύγων. 

Ελάχιστο πρόσωπο: δεκατέσσερα-(14) μέτρα. 

Ελάχιστο βάθος: δεκαοκτώ (18) μέτρα. 

Ελάχιστο εμβαδόν: διακόσια πενήντα (250) τ.μ. 

3. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον: 

α) Κατά τη δημοσίευση του παρόντος έχουν;^ ί . γ . 

Ελάχιστο πρόσωπό: δέκα (10) μέτρα. , ,/Λ ; - , ’ 

Ελάχιστο βάθος: δεκατέσσερα (14) μέτρα. ,; ■ < . 

Ελάχιστο εμβαδόν: εκατόν πενήντα (150) τ.μ. 
β) Δημιουργούνται μετά την οριστική πράξη εφαρμογής της πολεο- 
δομικής μελέτης και προέρχονται από τις εισφόρές σε γη'σύμφωνα με 
το άρθρο 8 του ν. 1337/1983 και έχουν τα ως άνω κατά παρέκκλιση 
ελάχιστα όρια εμβαδού και διαστάσεων. 

4. Μέγιστο ποσοστό κάλυψης: πενήντα τοις εκατό (50%) της επι¬ 
φάνειας του οικοπέδου. 

5. Συντελεστής δόμήσης: 0,8. - 

6. Μέγιστος επιτρεπόμενος αριθμός ορόφων δύο (2) με μέγιστο 
ύψος των κτιρίων έπτάμισι (7,50) μέτρα. 

7. Επιτρέπεται πάνω από το μέγιστο ύψος των κτιρίων η κατα¬ 
σκευή της στέγης με μέγιστη κλίση πενήντα τοις εκατό (50%) και 
μέγιστο ύψος δύο μέτρα και εβδομήντα εκατοστά (2,70). 

Β. 1) Στους τομείς II καί III σε περίπτωση εφαρμογής της οικογε¬ 
νειακής στέγης δεν επιτρέπεται καμία παρέκκλιση ως προς το ύψος 
των οικοδομών που καθορίζεται με το παρόν διάταγμα. 

2) Η στέγη των κτιρίων στους τομείς I, II και III κατασκευάζεται 

μετά την ολοκλήρωση του φέροντος οργανισμού του κτιρίου και πριν 
από τη συνέχιση των υπόλοιπων εργασιών. , 

Ο χώρος που προκύπτει κάτω από την κατασκευή τής στέγης είναι 
χώρος βοηθητικός και'μόνο για χρήση τού υποκειμένου ορόφου της 
κατασκευής. " 

3) Στους κοινωφελείς χώρους (Γυμνάσιο -Λύκειο, αθλητικές, πολι¬ 
τιστικές εγκαταστάσεις, χώρος κέντρου επαγγελματικής αποκατάστα¬ 
σης αναπήρων και σπαστικών παιδιών, Δημοτικό Σχολείο και Εκκλη¬ 
σία) που δεν ορίζεται με τα ανωτέρω διαγράμματα προκήπιο, καθορί¬ 
ζεται ελάχιστη απόσταση του κτιρίου από τις ρυμοτομικές γραμμές 
τέσσερα (4) μέτρα. 

- ( Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 


Αθήνα, 17 Φεβρουάριου 1986 


Ό ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

■ "Ι' ··, 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΙ 

ευαγγελοςκουλουμπης 

ΝΟΜΑΡΧΙΑ ΙΟΑΝΝΙΝΩΝ 

ΤΜΗΜΑ ΠΟΛΕΟΔΟΜΙΑΣ &.Π.Ε. 


ΚΤΗΜΑΤΟΛΟΓΙΚΟ 

ΝΟΜΑΡΧΙΑ ΙΩΑΝΝΙΝΑΝ 

ΤΜΗΜΔ ΠΟΛΕΟΔΟΜΙΑΣ &.Π.Ε. 


ΑΑ ΟΙ Σ ΑΡΚΙΑ ΙΩΑΝΝΙΝΑΝ 
1/01.07Ι ΜΑ ΠΟΛΕΟΔΟΜΙΑΣ &.Π.Ε. 


ΚΤΉΜΑΤΟΛΟΓΙΚΟ ΔΙΑΓΡΑΜΜΑ 









ΦΕΚ 62 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΤΗΜΑΤΟΛΟΓΙΟ ΔΙΛΓΡΛΜΜΛ 


ί 


ΔΑ 0152Π| 
1/02.07 1 

ΝΟΜΑΡΧΙΑ ΙΟΑΝΝΙΝΟΝ 

ΤΜΗΜΑ ΠΟΛΕΟΔΟΜΙΑΣ &.Π.Ε. 


ΑΑ ΟίΜ ΑΡΧΙΑ ΙΩΑΝΝΙΝΩΝ 
'/Οί.Η ΜΑ ΠΟΛΕΟΔΟΜΙΑΣ β Π.Ε. 


ΚΤΗΜΑΤΟΛΟΓΙΚΟ ΔΙΑΓΡΑΜΜΑ 

ΝΟΜΑΡΧΙΑ ΙΩΑΝΝΙΝΩΝ 

ΤΜΗΜΔ ΠΟΛΕΟΔΟΜΙΑΣ &.Π.Ε 


ΔΑ 01.50 ΑΡΧΙΑ ΙΩΑΝΝΙΝΩΝ 
ι/0)05 ηΜΑ ΠΟΛΕΟΔΟΜΙΑΣ & Π.Ε. 


ΚΤΗΜΑΤΟΛΟΓΙΚΟ ΔΙΑΓΡΑΜΜΑ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 


( 2 ) 

Εγκριση πολεοδομικής μελέτης της περιοχής «Άγιος Νικόλαος» (Κά- 

ντζα) της κοινότητας Παλλήνης (Αττικής) και τροποποίηση ρυμο¬ 
τομικού σχεδίου σε συνεχόμενα τμήματα της ίδιας περιοχής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
τα άρθρα 6 (παρ. 1, 4, 5 και 6), 7 (παρ. 1, 2, 4 και 5) και 43 (παρ. 
10) αυτού, όπως τροποποιήθηκε με το ν. 1512/1985 (ΦΕΚ 4/Α). 

2. Τις διατάξεις του ν.δ. της 17.7.1923, όπως μεταγενέστερα 
τροποποιήθηκαν και ειδικότερα τα άρθρα 3 και 70. 

3. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

4. Την υπ’ αριθ. 19658/841/14.4.1983 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας 
του Γενικού Πολεοδομικού Σχεδίου του ηπειρωτικού τμήματος Ανα¬ 
τολικής Αττικής» (ΦΕΚ 154/Λ). 

5. Την υπ’ αριθ. 82002/3438/1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση πολεο¬ 
δομικής προμελέτης της πολεοδομικής ενότητας «Άγιος Νικόλαος» 
της κοινότητας Παλλήνης (Αττικής)». 

6. Την υπ’ αριθ. 82003/3439/1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρισμός 
ως πυκνοδομημένης της περιοχής «Άγιος Νικόλαος -Κάντζα» κοινό¬ 
τητας Παλλήνης (Αττικής)». 

7. Τις υπ’ αριθ. 106/84, 64/85, 80/85 και 122/85 γνωμοδο¬ 
τήσεις του Κοινοτικού Συμβουλίου Παλλήνης. 

8. Την υπ’ αριθ. 34/1985 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος διαμερίσματος Ανατολικής Αττι¬ 
κής. 

9. Την υπ’ αριθ. 1034/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Αρθρο 1. 

Εγκρίνεται α) η τροποποίηση του εγκεκριμένου ρυμοτομικού σχε¬ 
δίου της περιοχής «Άγιος Νικόλαος» της κοινότητας Παλλήνης (Αττι¬ 
κής), με τη διαπλάτυνση της οδού Λεονταρίου και 

β) το πολεοδομικό σχέδιο της ίδιας περιοχής σε συνεχόμενη έκταση 
που τμήμα της έχει χαρακτηρισθεί ως πυκνοδομημένο με την υπ’ 
αριθ. 82003/3439/1985 απόφαση του Υπουργού Περιβάλλοντος, 
Χωροταξίας και Δημοσίων Έργων «Χαρακτηρισμός ως πυκνοδομη¬ 
μένης της περιοχής «Άγιος Νικόλαος» Κάντζα της κοινότητας Παλ¬ 
λήνης (Αττικής)» με τον καθορισμό χώρων οικοδομήσιμων, κοινοχρή¬ 
στων, πάρκου, πλατείας, πρασίνου, στάθμευσης αυτοκινήτων (ΡΑΚ- 
ΚΙΝΟ), οδών, πεζοδρόμων, χώρων παιδικής χαράς, χώρου δημοτι¬ 
κού σχολείου, χώρου βρεφονηπιακού σταθμού - νηπιαγωγείου, όπως 
οι ρυθμίσεις αυτές φαίνονται στα χρωματισμένα δύο (2) σχετικά πρω¬ 
τότυπα διαγράμματρι σε κλίμακα 1:1000 που έχουν θεωρηθεί από 
τον Προϊστάμενο της Διεύθυνσης Πολεοδομικών Εφαρμογών με την 
υπ’ αριθ. 718/1986 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Η πυκνοδομημένη περιοχή «Άγιος Νικόλαος» Παλλήνης της 
οποίας εγκρίνεται το πολεοδομικό σχέδιο με το άρθρο 1 παρ. β. του 
παρόντος υπάγεται στις εισφορές σε γη των παρ. 4 και επόμενες του 
άρθρου 8 του ν. 1337/1983. 

Άρθρο 3. 

Εγκρίνεται ο πολεοδομικός κανονισμός της περιοχής «Άγιος Νικό¬ 
λαος» Κάντζα της κοινότητας Παλλήνης (Αττικής) της οποίας το 
πολεοδομικό σχέδιο εγκρίνεται με το άρθρο 1 του παρόντος, όπως στα 
επόμενα άρθρα. 


Άρθρο 4. 

Καθορίζονται τομείς Α, Η και Γ όπως φαίνονται στα ίδια ως άνω 
διαγράμματα στους οποίους επιτρέπονται οι εξής χρήσεις: 

1. Τομείς Α και Γ. 
α) Κατοικία 

β) Μικρά εμπορικά καταστήματα (ψιλικά, γαλακτοπωλεία), εμβα- 
δού μέχρι τριάντα (30) μ*. 

2. Τομέας II. 
α) Κατοικία, 
β) Ξενοδοχεία. 

γ) Εμπορικά καταστήματα, 
δ) Γραφεία, διοίκηση, 

ε) Εστιατόρια, ταβέρνες, κέντρα διασκέδασης, 
στ) Εκπαίδευση, 
ζ) Αθλητικές εγκαταστάσεις, 
η) Θρησκευτικοί χώροι, 

θ) Επαγγελματικά εργαστήρια ισχύος μέχρι 15 ΗΡ. 

Άρθρο 5. 

Στην πρόσοψη των οικοπέδων οικοδομημένων ή μη, που βρίσκο¬ 
νται στα οικοδομικά τετράγωνα και στους κοινωφελείς χώρους, επι¬ 
βάλλεται προκήπιο πλάτους τεσσάρων (4) και τριών (3) μέτρων, 
όπως φαίνεται στα ίδια διαγράμματα. 

Άρθρο 6. 

Τα ελάχιστα όρια εμβαδού και διαστάσεων καθώς και οι λοιποί 
όροι και περιορισμοί δόμησης των οικοπέδων καθορίζονται κατά τους 
εις το άρθρο 3 οριζομένους τομείς Α, Β και Γ ως εξής: 

Α. Τομείς Α, Β και Γ. 

1. Οικοδομικό σύστημα για τους τομείς Α και Γ το πανταχόθεν 
ελεύθερο, για τον τομέα Β το συνεχές. 

2. Ελάχιστο πρόσωπο: δεκαπέντε (15) μέτρα. 

Ελάχιστο βάθος: είκοσι πέντε (25) μέτρα, 

Ελάχιστο εμβαδόν: εξακόσια (600) τετρ. μέτρα. 

3. Κατά παρέκκλιση θεωρούνται άρτια και οικοδομήσιμα τα οικό¬ 
πεδα τα οποία α) κατά την ημερομηνία δημοσίευσης του παρόντος 
διατάγματος έχουν: 

Ελάχιστο πρόσωπο: οκτώ (8) μέτρα, 

Ελάχιστο βάθος: δεκαπέντε (15) μέτρα. 

Ελάχιστο εμβαδόν: διακόσια (200) τετρ. μέτρα, 
β) Δημιουργούνται μετά την οριστική πράξη εφαρμογής της πολεο¬ 
δομικής μελέτης και προέρχονται από εισφορές σε γη σύμφωνα με το 
άρθρο 8 του ν. 1337/1983 για την αποκατάσταση των ρυμοτομου¬ 
μένων ιδιοκτησιών με όποιες διαστάσεις έχουν. 

4. Το μέγιστο ποσοστό κάλυψης των οικοπέδων ορίζεται ως εξής: 
α) Για τμήμα οικοπέδου εμβαδού μικρότερου ή ίσου των χιλίων 

(1000) μ 2 , μέγιστο ποσοστό κάλυψης σαράντα τοις εκατό (40%) της 
επιφάνειας τους με δυνατότητα να καλυφθούν μέχρι 120 μ 2 , χωρίς 
υπέρβαση του συντελεστή δόμησης και χωρίς υπέρβαση των ελάχι¬ 
στων αποστάσεων των κτιρίων από τα πλάγια και οπίσθια όρια του οι¬ 
κοπέδου. 

Για το τμήμα του οικοπέδου πέραν των χιλίων (1.000) μ 2 , το 
μέγιστο ποσοστό κάλυψης ορίζεται σε τριάντα τοις εκατό (30%) της 
επιφάνειας του. 

5. Ο συντελεστής δόμησης ορίζεται για τα οικόπεδα της παρ. 4 
εδάφιο α του παρόντος δ/τος σε 0,60 και για οικόπεδα του εδαφίου 
β της ίδιας παραγράφου σε 0,40. 

6. Ελάχιστη απόσταση των κτιρίων από τα οπίσθια όρια του οικο¬ 
πέδου τρία (3) μέτρα. 

7. Μέγιστος επιτρεπόμενος αριθμός ορόφων των κτιρίων δύο (2). 

8. Μέγιστο ύψος των κτιρίων των τομέων Α και Γ επτά και μισό 
(7,50) μέτρα και του τομέα Β εννέα και μισό (9,50) μέτρα. 

9. Ειδικά για τον τομέα Γ, το ύψρς καθορίζεται για κάθε κτίριο 
μετά από αίτηση των ενδιαφερομένων στη Δημόσια Επιχείρηση Ηλε¬ 
κτρισμού (ΔΕΗ). Στις περιπτώσεις που το καθοριζόμενο από τη 
Δ.Ε.Η. ύψος δεν επιτρέπει την εξάντληση του συντελεστή δόμησης, το 
ποσοστό κάλυψης για το τμήμα του οικοπέδου μέχρι χιλίων (1000) 
μ 2 μπορεί να αυξηθεί σε πενήντα τοις εκατό (50%) και για το τμήμα 

του οικοπέδου πέραν των χιλίων (1000) μ 2 σε σαράντα τοις εκατό 
(40%). 

Β. Οι όροι και περιορισμοί δόμησης των χώρων Δημοτικού Σχο¬ 
λείου, Νηπιαγωγείου και Βρεφονηπιακού σταθμού ορίζονται ως εξής: 

1. Οικοδομικό σύστημα: το πανταχόθεν ελεύθερο. 

2. Μέγιστο ποσοστό κάλυψης: πενήντα τοις εκατό (50%) της επι¬ 
φάνειας του χώρου. 

3. Συντελεστής δόμησης: πενήντα εκατοστά (0,50). 

4. Μέγιστος επιτρεπόμενος αριθμός ορόφων των κτιρίων ένας (1) 
εκτός από του Δημοτικού Σχολείου που ορίζεται σε δύο (2). 

5. Μέγιστο επιτρεπόμενο ύψος τέσσερα και μισό (4,50) μέτρα, 
εκτός του Δημοτικού Σχολείου που ορίζεται σε επτά και μισό (7,50) 

μ· 

6. Ελάχιστη απόσταση των κτιρίων από τα πλάγια και οπίσθια 
όρια του χώρου τρία (3) μέτρα. 

Γ1. Απαγορεύεται η κατασκευή κτιρίου επί υποστηλωμάτων (ΡΙ- 

ΕΟΤΙ3). 

2. Υπεράνω του μεγίστου επιτρεπόμενου ύψους δεν επιτρέπεται 
άλλη κατασκευή εκτός από καπνοδόχο και στέγη. 

3. Επιβάλλεται με την εξάντληση του συντελεστή δόμησης και 
οπωσδήποτε με την κατασκευή του δευτέρου ορόφου, η κατασκευή 


στέγης με μέγιστη κλίση τριάντα τοις "εκατό (30%) και μέγιστο ύψος 
δύο (2) μέτρα. 

4. Οι ηλιακοί συλλέκτες επιτρέπονται με την προϋπόθεση να προ¬ 
σαρμόζονται αρχιτεκτονικά στη στέγη. Γι’ αυτό το λόγο είναι δυνατή 
η κατασκευή μικρής οριζόντιας επιφάνειας (λιακωτό) μέχρι δέκα (10) 
μ 2 για την τοποθέτηση ηλιακού συλλέκτη. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 29 Ιανουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΓ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 






ΦΕΚ 62 

